बयाना में विहिप, बजरंग दल ने मनाया होली मिलन
बयाना | विहिपबजरंग दल की ओर से मंगलवार को अग्रवाल पैलेस में लच्छीराम अग्रवाल की अध्यक्षता में होली मिलन समारोह आयोजित किया गया। कार्यक्रम में कार्यकर्ताओं ने एक-दूसरे को चंदन का टीका लगाकर होली मनाई। मुख्य वक्ता धर्माचार्य संपर्क प्रमुख मधुसूदन शर्मा विनोद राजौरिया ने देश के विकास के लिए जातिवाद से परे हटकर हिन्दुत्व की रक्षा के लिए सभी को मिलजुल कर काम करने का आह्वान किया। वक्ताओं ने देश को आतंकवाद से मुक्त करने के लिए सरकार से आतकंवादियों के अड्डों को तुरंत प्रभाव से नष्ट किए जाने की मांग की। इस मौके पर तुलसीराम गुर्जर, राजेश शेरगढ़, नीरज चौबे, सुगर सिंह, गिर्राज सिंह, बिजेंद्र शर्मा, मोहन भरतरी, रवि सोनी, मुकेश, मनोज कंसल, पिंटू आदि मौजूद रहे।
hin_Deva hin_Deva